I Sovjet ble han vervet til å drive etterretning for Den røde armé. Alt 6. august reiste han tilbake til Norge på sitt første oppdrag, og kunne rapportere hvordan tyskerne bygde opp den militære styrken i Finnmark. I september var han på nytt oppdrag. Nå returnerte han sammen med flere NKP-flyktninger, Gunnar Berg og kona hans Solveig Berg. Samtidig flyktet en av de mest kjente kommunist-familiene i nord til Sovjet, Gotfred Hølvold, kona Hildur Hølvold og ungene.